《高祖庙》
宋代·赵公豫

尺土无阶起沛丰，大风一曲压群雄。秦关约法成王业，楚国抡材卫帝宫。

远引留侯悲鸟兔，矜功韩信困牢笼。堪怜戚氏终人彘，智略何曾事事工。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。